ร้านอาหารบ้านป้าย้อยมาเปิดที่หาดใหญ่ได้กว่า 9 เดือนแล้ว เมื่อก่อนมีที่สาขาสะเดา 2 สาขาแต่ได้ปิดตัวลงแล้วย้ายมายังที่ปัจจุบันแทน

ที่ตั้งและการเดินทาง: ใกล้คลองร.5 ถ้ามาจากฝั่งบิ๊กซีเอ็กซ์ตร้าจากเส้นนวลแก้วอุทิศตัดใหม่เลี้ยวซ้ายตรงไฟแดงใหญ่เลียบคลอง ตรงไปซักนิด เลี้ยวขวาข้ามไปยังอีกฝั่ง ขับไปอีกซักนิดก็จะเห็นบ้านที่มีชื่อว่า "บ้านป้าย้อย" ที่จอดเป็นลานกว้างเลยทั้งด้านหน้าและหลัง แต่ยังไม่ได้ราดคอนกรีต

บรรยากาศ: ชั้นล่างพัดลม ชั้นบนติดแอร์ มีห้องใหญ่สำหรับจัดเลี้ยงด้วยค่ะ จำนวนคนไม่มั่นใจ น่าจะซัก 100 ที่

อาหาร: โดยรวมถือว่ากลางๆ นะคะ วัตถุดิบค่อนข้างดี แต่ผลงานในจานยังไม่โดดเด่นเท่าไหร่ ทั้งการตกแต่งและรสชาติ

• ยำมะระกุ้งสด กุ้งสดจริงๆ ตัวโต สุกๆ ดิบๆ ด้วย มะระสดๆ เลยแช่น้ำเกลือ

• แกงจืดเต้าหู้หมูสับ รสชาติเข้มไปนิด น้ำซุปไม่ใสเพราะใส่ซอสเห็ดหอม ก็อร่อยไปอีกแบบค่ะ หมูสับเหนียวอร่อยค่ะ

• เต้าหู้ผัดกุ้ง น่าจะเอาไปทอดก่อน ใส่เห็ดหอม กุ้งตัวใหญ่และให้เยอะอีกเช่นกัน อร่อยดี แต่ไม่โดดเด่น

• ปลากระพงสามรส ปลาทอดได้กรอบ แต่น้ำราดยังไม่เด็ดเท่าไหร่

• ของหวาน: เฉาก๊วยเบตง ถ้วยละ 30- เฉยๆ นะ ส่วนไอติมในตู้ด้านล่างยังไม่ได้ชิมค่ะ

ราคา: ขึ้นกับแต่ละเมนูค่ะ บางเมนูก็ถือว่าไม่แพงอย่างยำมะระกุ้งสด ให้กุ้งเยอะมาก 150 บาท แต่ปลากะพงสามรส 300 บาท แต่โดยภาพรวมถือว่ายอมรับได้ค่ะ ทั้งหมด 900 กว่าบาท

การบริการ: ดีค่ะ แนะนำเมนูอาหาร ยิ้มแย้มแจ่มใส มี wi-fi บริการฟรีด้วย